KKK hálózati dokumentációja

Csete Ádám

Nagy Barnabás

Téringer Gergő

Tartalomjegyzék

[1. Projekt ismertetése 1](#_Toc179912649)

[1.1. A projekt célja 1](#_Toc179912650)

[1.2. A Kihagyhatatlan Kincsek Kiadó 1](#_Toc179912651)

[1.3. A cég felépítése 1](#_Toc179912652)

[1.3.1 Központ – Budapest 1](#_Toc179912653)

[1.3.2 Fiók – Debrecen 2](#_Toc179912654)

[1.3.3 Fiók – Szeged 2](#_Toc179912655)

[1.4. A cég igénye 2](#_Toc179912656)

[1.5. Csapatunk 3](#_Toc179912657)

1. Projekt ismertetése
   1. A projekt célja

A projekt célja, hogy csapatunk elkészítse a Kihagyhatatlan Kincsek Kiadó zenei kiadó számára a cég teljes hálózatát. A projekt keretében meg kell terveznünk és ki kell alakítanunk a központi és a fiókirodák hálózatát és a közöttük lévő kapcsolódásokat. Emellett figyelembe kell venni a biztonsági intézkedéseket, hogy a zenei anyagok védelme és az elérhetősége megfelelően biztosított legyen. A célunk az, hogy egy stabil és megbízható hálózatot hozzunk létre, amely támogatja a cég napi működését, és lehetővé teszi a jövőbeni bővítéseket és innovációkat.

* 1. A Kihagyhatatlan Kincsek Kiadó

A Kihagyhatatlan Kincsek Kiadó egy zenei kiadó, amely egy új cég. A kiadó magyar zenei élet egyik meghatározó szereplője szeretne lenni. A cég célja, hogy támogassa a haza zenei tehetségeket, valamint elősegítse a zenei műfajok sokszínűségét. A kiadó különböző zenei stílusok széles spektrumát képviseli, beleértve a popot, rockot, jazz-t és klasszikus zenét.

Elkötelezett amellett, hogy lehetőséget biztosítson a feltörekvő művészek számára, miközben innovatív marketing- és promóciós megoldásokat kínál. A Kihagyhatatlan Kincsek Kiadó célja, hogy a legjobb zenei anyagokat juttassa el a közönséghez, valamint támogassa a zenei közösséget különféle projektek és események révén.

* 1. A cég felépítése

1.3.1 Központ – Budapest

A Kihagyhatatlan Kincsek Kiadó központja Budapesten található, ahol a cég főbb zenei tevékenységei zajlanak. A kiadói részleg keretében a szerződéskezelők felelősek a szerződések kezeléséért és a jogi dokumentumok nyomon követéséért. Emellett a digitális tartalomkezelő gondoskodik a zenei tartalmak online elérhetőségéről és menedzseléséről, míg zenei elemzők dolgoznak azon, hogy a legfrissebb zenei trendek figyelembevételével támogassák a kiadási döntéseket. A kiadói asszisztens pedig segíti a kiadási folyamatokat és elvégzi az adminisztratív feladatokat.

A marketing és PR osztály feladata, hogy a cég arculatát kialakítsa és a zenei kampányokat lebonyolítsa. A digitális marketing szakemberek online kampányokat terveznek és valósítanak meg különböző platformokon, beleértve a közösségi médiát és a hirdetéseket. A webfejlesztő a cég weboldalának karbantartásáért és frissítéséért felel, míg a grafikai tervezők a kiadványok borítóit és promóciós anyagait készítik. A szociális média menedzser kezeli a cég közösségi média platformjait, interakcióba lép a követőkkel, míg a PR szakértők kapcsolatot tartanak a sajtóval és a közönséggel.

A zenei produkció területén a hangmérnök a hangfelvételek készítésével és szerkesztésével foglalkozik professzionális szoftverek segítségével. A zenei producerek a zenei projektek digitális irányításáért felelnek, míg a zenei szerkesztők a zenei anyagok szerkesztését végzik. A zenei asszisztensek segítenek a stúdióban a felvételek előkészítésében és lebonyolításában.

Az adminisztrációs osztály pénzügyi elemzője pénzügyi kimutatásokat készít és elemzéseket végez, míg a HR menedzser a munkavállalók nyilvántartásait vezeti és a toborzási folyamatokat irányít. A titkárok adminisztratív támogatást nyújtanak a vezetőség számára, és az IT szakember felelős a számítógépes rendszerek és szoftverek működéséért és karbantartásáért.

A vezetői osztály magában foglalja a kiadói, a marketing és PR, a zenei produkciós és az adminisztrációs osztály vezetőit. Ezen szakemberek együttműködése biztosítja a cég tevékenységének hatékony irányítását és zökkenőmentes működését.

1.3.2 Fiók – Debrecen

A debreceni fiók a tehetségkutatásra specializálódott, és célja, hogy felfedezze és támogassa a helyi művészeket, valamint megvalósítsa a zenei közösség által megálmodott projekteket. A tehetségkutató szakember a helyi zenészek adatbázisának nyilvántartásáért felel, és szervezi a helyi zenészek audícióit. A zenei mentor támogatja a feltörekvő zenészeket, és tanácsokat ad a fejlődésükhöz.

A kiadói szolgáltatások területén a zenei marketing asszisztens kampányokat támogat a helyi zenekarok számára, míg a piackutató piaci elemzéseket és trendek kutatását végzi.

A debreceni fiókvezető koordinálja a fiók tevékenységeit, biztosítja a csapat hatékony együttműködését, és felügyeli a tehetségkutatás, zenei mentorálás, valamint a kiadói szolgáltatások projektjeit. Emellett kapcsolatot tart a helyi zenei közösséggel és stratégiai döntéseket hoz a fiók célkitűzéseinek elérése érdekében.

1.3.3 Fiók – Szeged

A szegedi fiók az eseményszervezésre és a helyi rendezvények lebonyolítására összpontosít. A csapat célja, hogy minél több zenei eseményt hozzon létre, amelyek bemutatják a helyi tehetségeket és erősítik a zenei közösséget. Az eseményszervező tervezi és koordinálja az eseményeket. A logisztikai szakember a rendezvényekhez szükséges eszközök és erőforrások tervezéséért és nyilvántartásáért felel, míg a színpadi technikus gondoskodik a technikai háttérről az események során, beleértve a világítást és a hangosítást.

A közönségkapcsolati menedzser digitális platformokon tartja a kapcsolatot a közönséggel, például e-mailek és közösségi média segítségével. A hírlevél szerkesztő készíti a cég hírlevelét, amely informálja a közönséget az újdonságokról és eseményekről. A visszajelzés-elemző gyűjti és elemzi a közönségi visszajelzéseket az események után, hogy javítsa a jövőbeli rendezvényeket.

A szegedi fiókvezető felel a fiók tevékenységeinek irányításáért, az események zökkenőmentes lebonyolításáért és a csapat munkájának összehangolásáért. Emellett biztosítja, hogy a rendezvények stratégiai célokat szolgáljanak, és erősítsék a helyi zenei közösséget.

* 1. A cég igénye

A **Kihagyhatatlan Kincsek Kiadó** egy dinamikusan fejlődő zenei kiadó. A cég célja, hogy a zenei iparban kiemelkedő szerepet töltsön be, és ennek érdekében fontos, hogy a digitális jelenlétüket is megfelelően támogassák.

A cég számára elengedhetetlen egy korszerű hálózat kialakítása, amely összeköti a központot és a fiókirodákat. Az alábbi speciális igények merültek fel a cég részéről, amelyeket a csapatunktól mindenképpen elvárnak a hálózat kialakítása során:

* **Zavartalan Hálózati Kapcsolatok**: A központ és a fiókirodák közötti stabil és gyors internetkapcsolat kialakítása alapvető fontosságú. Ez lehetővé teszi a munkatársak számára, hogy valós időben osszanak meg zenei fájlokat és projektinformációkat, így a zenei produkciók gördülékenyebbé válnak.
* **Adatbiztonság Megteremtése**: A cég hangsúlyt fektet a szerzői jogok védelmére és a zenei anyagok biztonságos tárolására. Olyan hálózati megoldásokat keresnek, amelyek lehetővé teszik a felhő alapú adattárolást, miközben biztosítják az adatok titkosítását és a hozzáférési jogosultságok szigorú ellenőrzését.
* **Hálózati Monitoring**: A cég elvárja, hogy az IT csapat a kezdeti időszakban folyamatosan figyelje a hálózat teljesítményét és biztonságát. A hálózati forgalom elemzése segít az esetleges problémák korai észlelésében, valamint a megelőző intézkedések megtételében.
* **VPN Hozzáférés**: A fiókirodák munkatársai számára biztosítani kell a távoli elérést a központi hálózathoz. A VPN rendszer kiépítése segít abban, hogy a dolgozók biztonságosan csatlakozhassanak a cég hálózatához.
* **Hálózati Eszközök Telepítése és Beállítása**: A cég elkötelezett amellett, hogy a legmodernebb hálózati eszközöket alkalmazza. A routerek, switch-ek és egyéb eszközök rendszeres frissítése és karbantartása elengedhetetlen a hálózat zökkenőmentes működéséhez.
* **Maga**s **erőforrás-igényű gépek**: A számára a munkájukból adódóan következő részlegek számára nagy teljesítményű gépeket kell elhelyezni: Grafikai Tervező, Webfejlesztő, Hangmérnök, Zenei Producer, Zenei Szerkesztő, IT szakember

A **Kihagyhatatlan Kincsek Kiadó** célja, hogy egy erős és biztonságos hálózatot alakítson ki, amely segíti a zenei produkciók hatékony lebonyolítását és a cég működésének zökkenőmentességét. A csapatunk feladata, hogy ezeket az igényeket teljesítse, és olyan hálózati megoldásokat kínáljon, amelyek hozzájárulnak a cég sikeréhez.

* 1. Csapatunk

A hálózat kiépítésével csapatunkat, Csete Ádámot, Nagy Barnabást és Téringer Gergőt bízták meg. A csapatunk által elvégzendő feladatok listája:

* Közös feladatok:
  + Logikai-, fizikai topológia elkészítése
  + Hardveres eszközök kiválasztása
  + A munka dokumentálása
  + Funkcionális tesztelés
* Nagy Barnabás:
  + Felhőszolgáltatások alkalmazása
* Csete Ádám:
  + Hálózati eszközök konfigurálása
* Téringer Gergő:
  + Szerverek szolgáltatásainak telepítése és konfigurálása
  + Automatizált folyamatok megvalósítása

A feladatok felosztása, közös megbeszélést követően kerülnek kiosztásra, és mindig egy másik tag fogja tesztelni, annak a működését. A fent említett, feladatkörökön kívül, a csapattársak, segítenek egymásnak, tehát mindenki részt vesz a hálózat minden részének konfigurálásában.

A csoportmunka során a csapatunk Messengeren, Discordon keresztül kommunikál, a feladatok kiosztása, pedig a Trello szoftvermenedzsment szoftveren keresztül végezzük, mivel kis csapat létszámra, ingyenes működése mellett rengeteg bővítése lehetőséget tartalmaz. A file-ok megosztására a Google Drive SaaS felhőszolgáltatást használjuk, illetve GitHub-ra mentjük a konfigurációs file-okat és Ansible scripteket.

A feladat elkészítése során a következő operációs rendszereket fogjuk használni:

* Debian 12.7
* Windows 10
* Windows Server 2022

aaa